ທ່ານນາຍົກລັດຖະມົນຕີ ຫງວຽນຊວັນຟຸກ ເປັນປະທານກອງປະຊຸມ ຂອງ ຄະນະກຳມະການແຫ່ງຊາດ ກ່ຽວກັບລັດຖະບານເອເລັກໂຕນິກ
ຕອນເຊົ້າວັນທີ 12 ກຸມພາ, ທ່ານນາຍົກລັດຖະມົນຕີ ຫວຽດນາມ ຫງວຽນຊວັນຟຸກ, ປະທານຄະນະກຳມະການແຫ່ງຊາດກ່ຽວກັບລັດຖະບານເອເລັກໂຕນິກ, ໄດ້ເປັນປະທານກອງປະຊຸມລະຫວ່າງຄະນະກຳມະການແຫ່ງຊາດກ່ຽວກັບລັດຖະບານເອເລັກໂຕນິກກັບ ຄະນະຊີ້ນຳລັດຖະບານເອເລັກໂຕນິກ, ລັດຖະບານມີສິດທາງເອເລັກໂຕນິກຂອງກະຊວງ, ຂະແໜງການ ແລະ ທ້ອງຖິ່ນ.
ທ່ານນາຍົກລັດຖະມົນຕີ ຫງວຽນຊວັນຟຸກ ເປັນປະທານກອງປະຊຸມ ຂອງ ຄະນະກຳມະການແຫ່ງຊາດ ກ່ຽວກັບລັດຖະບານເອເລັກໂຕນິກ (ພາບ: TTXVN)
ຕາມການຕີລາຄາຂອງ ລັດຖະບານແລ້ວໃນໄລຍະທີ່ຜ່ານມາ, ບັນດາກະຊວງ, ຂະແໜງການ, ກຸ່ມບໍລິສັດ, ລັດວິສາຫະກິດໄດ້ປະຕິບັດຫຼາຍໜ້າທີ່ທີ່ໄດ້ວາງອອກໃນມະຕິເລກທີ 17 ຂອງ ລັດຖະບານກ່ຽວກັບລັດຖະບານເອເລັກໂຕນິກໃຫ້ເປັນຢ່າງດີ. ໃນການກໍ່ສ້າງ ແລະ ປະຕິບັດລັດຖະບານເອເລັກໂຕນິກໄດ້ມີການຜັນປ່ຽນໂດຍພື້ນຖານໃນການນຳໃຊ້ເອກະສານເອເລັກໂຕນິກເຂົ້າໃນການເຄື່ອນໄຫວຂອງ ອົງການລັດ. 100% ກະຊວງ, ຂະແໜງການ, ທ້ອງຖິ່ນໄດ້ມີການເຊື່ອມຕໍ່, ເຊື່ອມຈອດກັນສົ່ງ - ຮັບ ເອກະສານເອເລັກໂຕນິກດ້ວຍລະບົບຮັບ - ສົ່ງເອກະສານແຫ່ງຊາດ.
ພ້ອມກັບການພັດທະນາຂອງ ລະບົບພູມປັນຍາ ຫວຽດນາມດີຈີຕອນ ເພື່ອເຊື່ອມຕໍ່, ແບ່ງປັນພູມປັນຍາໃຫ້ແກ່ປະຊາຊົນໃນສັງຄົມທຸກຊັ້ນວັນນະໃນສັງກາດດີຈີຕອນ. ປີ 2019 ລະບົບ ພູນປັນຍາຫວຽດນາມ ດີຈີຕອນ ໄດ້ມີບາດກ້າວພັດທະນາຢ່າງແຮງ ດ້ວຍເຫດການເປີດສະຫຼອງແຜນທີ່ Vmap ທີ່ມີທີ່ຢູ່ ກ່ວາ 24 ລ້ານແຫ່ງ, ໄດ້ສ້າງພື້ນຖານແຜນທີ່ໃຫ້ແກ່ບັນດາໂປຼແກຼມຊອບແວເສດຖະກິດ - ສັງຄົມ, ປະກອບສ່ວນເຂົ້າໃນການພັດທະນາການຄ້າ ເອເລັກໂຕນິກ. ທ່ານນາຍົກລັດຖະມົນຕີ ຫວຽດນາມ ຫງວຽນຊວັນຟຸກກ່າວວ່າ:
ບັນຫາປ່ຽນແປງໃຫມ່ ເຕັກໂນໂລຢີ, ພິເສດແມ່ນບັນຫາການຫັນປ່ຽນດີຈີຕອນຂອງ ວິສາຫະກິດ ແມ່ນໜຶ່ງໃນບັນດາມາດຕະການໜູນຊ່ວຍຂອງລັດເພື່ອຮັກສາລະດັບຄວາມໄວໃນການພັດທະນາຂອງບັນດາວິສາຫະກິດ. ນີ້ແມ່ນບັນຫາທີ່ມີລັກສະນະສະຖານະການການເມືອງຖ້າຫາກວ່າພວກເຮົາບໍ່ປະຕິບັດລັດຖະບານເອເລັກໂຕນິກກ່ຽວກັບການຊຳລະ, ການຄ້າເອເລັກໂຕນິກ, ການຫັນປ່ຽນດີຈີຕອນໃຫ້ແກ່ວິສາຫະກິດໃນພື້ນຖານເສດຖະກິດດີຈີຕອນໄດ້ເປັນຢ່າງດີນັ້ນກໍ່ຍາກທີ່ຈະບັນລຸຜົນສຳເລັດໄດ້. ສິ່ງນີ້ຕ້ອງມີການສູ້ຊົນຫຼາຍທີ່ສຸດຂອງທົ່ວລະບົບໃນການສ້າງສາ ແລະ ພັດທະນາລັດຖະບານເອເລັກໂຕນິກຢູ່ ຫວຽດນາມ.
(ແຫຼ່ງຄັດຈາກ VOV)